
1.
A GYÓGYSZER NEVE

Algopyrin 500 mg/ml belsőleges oldatos cseppek
2.
MINŐSÉGI ÉS MENNYISÉGI ÖSSZETÉTEL

500 mg metamizol-nátrium-monohidrátot tartalmaz milliliterenként (20 csepp).

25 mg metamizol-nátrium-monohidrátot tartalmaz cseppenként.

Ismert hatású segédanyag:
1,5 mmol (34 mg) nátriumot tartalmaz milliliterenként (20 csepp). Lásd 4.4 pont.
Ez a gyógyszer 3,2 mg alkoholt (etanolt) tartalmaz milliliterenként (0,32 m/v%).
Ez a készítmény eugenolt és limonént tartalmazó illatanyagot tartalmaz.
A segédanyagok teljes listáját lásd a 6.1 pontban.

3.
GYÓGYSZERFORMA

Belsőleges oldatos cseppek

Tiszta, sárga színű oldat, jellegzetesen aromás illattal és ízzel.
4.
KLINIKAI JELLEMZŐK

4.1
Terápiás javallatok

-
Sérülések vagy műtétek után akut, súlyos fájdalom, 

-
görcsös hasi fájdalom (kólika), 

-
daganatos eredetű fájdalom, 

-
egyéb súlyos akut vagy súlyos krónikus fájdalom, amikor más kezelés nem javasolt,

-
magas láz, amely nem reagál más beavatkozásra.

4.2
Adagolás és alkalmazás

Adagolás

Az adagolás a fájdalom vagy láz intenzitásától és az Algopyrin-kezelésre adott egyéni érzékenységtől függ.

Alapvető fontosságú, hogy a lehető legkisebb hatásos fájdalom- és lázcsillapító dózist kell választani. 

Amennyiben a tünetek 3 napon belül nem enyhülnek vagy éppen súlyosbodnak, orvoshoz kell fordulni. 
Gyermekek 14 éves korig testtömeg-kilogrammonként egyszeri dózisban 8-16 mg metamizolt kaphatnak. Lázas gyermekeknek általában testtömeg-kilogrammonként 10 mg metamizol dózis elegendő. Felnőttek és 15 éves vagy annál idősebb serdülők (>53 kg) egyszeri dózisonként legfeljebb 1000 mg-ot vehetnek be. A maximális napi dózistól függően az egyszeri dózis naponta legfeljebb 4 alkalommal, 6-8 órás időközönként alkalmazható.

Az egyértelmű hatás 30‑60 perccel a per os alkalmazás után várható.

Az alábbi táblázat az ajánlott egyszeri dózisokat és a maximális napi dózisokat mutatja, a testtömegtől vagy a kortól függően:
	
	Egyszeri dózis
	Napi maximális dózis

	testtömeg (kg)
	életkor
	cseppszám
	mg
	cseppszám
	mg

	< 9
	< 12 hónap
	1-5
	25-125
	4-20
	100-500

	9-15
	1-3 év
	3-10
	75-250
	12-40
	300-1000

	16-23
	4-6 év
	5-15
	125-375
	20-60
	500-1500

	24-30
	7-9 év
	8-20
	200-500
	32-80
	800-2000

	31-45
	10-12 év
	10-30
	250-750
	40-120
	1000-3000

	46-53
	13-14 év
	15-35
	375-875
	60-140
	1500-3500

	> 53
	≥ 15 év
	20-40
	500-1000
	80-160
	2000-4000


Mivel a lázas gyermekek számára testtömeg-kilogrammonként 10 mg metamizol dózis általában elegendő, a testtömegtől vagy az életkortól függően a következő egyszeri dózisok is alkalmazhatók:
	
	Egyszeri dózis

	testtömeg (kg)
	életkor
	cseppszám
	mg

	< 9
	< 12 hónap
	1–3
	25–75

	9–15
	1–3 év
	4–6
	100–150

	16–23
	4–6 év
	6–9
	150–225

	24–30
	7–9 év
	10–12
	250–300

	31–45
	10–12 év
	13–18
	325–450

	46–53
	13–14 év
	18–21
	450–525


Különleges betegcsoportok
Idősek, legyengült betegek, és csökkent kreatinin-clearance-ű betegek
Időseknél, legyengült betegeknél, és csökkent kreatinin-clearance-ű betegeknél a dózist csökkenteni kell, mivel a metamizol bomlástermékeinek eliminációja meghosszabbodhat.
Máj- és vesekárosodás
Mivel máj- vagy vesekárosodás esetén az elimináció sebessége csökken, nagy dózisok többszöri alkalmazását kerülni kell. Nincs szükség a dózis csökkentésére, ha csak rövid ideg alkalmazzák. Ez idáig nincs elegendő tapasztalat a metamizol hosszú távú alkalmazására vonatkozóan, súlyos máj- és vesekárosodásban szenvedő betegeknél.

Az alkalmazás módja

Szájon át történő alkalmazásra.

Az Algopyrin cseppeket elegendő mennyiségű folyadékkal kell bevenni.

Megjegyzés a 10 ml-es (cseppentő betéttel ellátott) palack használatához: Csavarja le a kupakot. Tartsa az üveget fejjel lefelé. A cseppek rendszeres időközönként cseppennek ki a palackból, és így meg lehet számolni azokat.

A kezelés időtartama

Az alkalmazás időtartamát a kórállapot jellege és súlyossága határozza meg.

4.3
Ellenjavallatok

· A készítmény hatóanyagával, egyéb pirazolonokkal (például fenazon, propifenazon) vagy pirazolidinekkel (például fenilbutazon, oxifenbutazon) szembeni (ide tartoznak azok a betegek is, akiknél például agranulocytosis vagy súlyos bőrreakciók jelentkeztek ezeknek a hatóanyagoknak az alkalmazását követően [lásd 4.4 és 4.8 pont]), vagy a készítmény 6.1 pontban felsorolt bármely segédanyagával szembeni túlérzékenység.

· Alkalmazása ismert analgetikum-asthma szindrómában vagy urticaria-angioedema típusú ismert analgetikum intoleranciában szenvedő betegeknél, azaz azoknál a betegeknél. akiknél hörgőgörcs vagy anaphylactoid reakció más formái jelentkeznek szalicilátok, paracetamol vagy más nem kábító fájdalomcsillapítók, például diklofenák, ibuprofén, indometacin vagy naproxén hatására (lásd 4.4 pont).
· Metamizol vagy más pirazolon- vagy pirazolidin-származék által indukált agranulocytosis az anamnézisben.
· Károsodott csontvelőműködés (például citosztatikus kezelést követően) vagy a vérképzőszervi rendszer betegsége.
· Örökletes glükóz-6-foszfát-dehidrogenáz-hiány (haemolysis veszély miatt).

· Akut, intermittáló hepatikus porphyria (porphyriás roham kiváltásának veszélye miatt).
· Terhesség harmadik trimesztere (lásd 4.6 pont).
4.4
Különleges figyelmeztetések és az alkalmazással kapcsolatos óvintézkedések

Agranulocytosis
A metamizol alkalmazása agranulocytosist okozhat, ami halálos kimenetelű is lehet (lásd 4.8 pont). Ez akkor is előfordulhat, ha előzőleg nem okozott komplikációt.

A metamizol által okozott agranulocytosis idioszinkráziás mellékhatás. Nem dózisfüggő, és a kezelés során bármikor, de akár még röviddel a kezelés abbahagyása után is kialakulhat.

A betegek figyelmét fel kell hívni arra, hogy ha az alábbi, agranulocytosisra utaló tünetek bármelyikét (például lázat, hidegrázást, torokfájást vagy fájdalmas nyálkahártya-elváltozásokat, különösképpen a szájban, orrban, torokban, illetve a genitáliákon vagy az anális régióban) észlelik, akkor hagyják abba a gyógyszer alkalmazásást és azonnal forduljanak orvoshoz.

Ha a metamizolt lázcsillapítás céljából alkalmazzák, akkor lehet, hogy a kialakulóban lévő agranulocytosis néhány tünete észrevétlen maradhat. Hasonlóképpen az antibiotikumot kapó betegeknél a kezelés egyes tüneteket el is fedhet.

Agranulocytosisra utaló jelek és tünetek jelentkezésekor azonnal teljes vérképvizsgálatot (beleértve a kvalitatív vérképvizsgálatot is) kell végeztetni, és a kezelést az eredmények megérkeztéig abba kell hagyni. Igazolt agranulocytosis esetén a metamizol nem alkalmazható újra (lásd 4.3 pont).
Az Algopyrin hatóanyaga a pirazolon-származék metamizol, amelynek alkalmazása során felléphetnek ritka, de életveszélyes mellékhatások: agranulocytosis és anaphylaxiás sokk (lásd 4.8 pont). Ezek a mellékhatások a kezelés során bármikor előfordulhatnak, és nem dózisfüggőek.
Az Algopyrin alkalmazása enyhe fájdalom és láz esetén nem javallott.

Pancytopenia
Pancytopenia esetén a kezelést azonnal abba kell hagyni, és a teljes vérképet (beleértve a kvalitatív vérképet is) az értékek normalizálódásáig ellenőrizni kell.

Minden metamizol-kezelésben részesülő beteg figyelmét fel kell hívni arra, hogy vérképeltérésekre utaló tünetek (például általános rossz közérzet, fertőzés, szűnni nem akaró láz, bőrvérzések, vérzés, sápadtság) jelentkezése esetén azonnal orvoshoz kell fordulni.
Súlyos bőrreakciók

Metamizol-kezeléssel összefüggésben bőrt érintő, súlyos mellékhatásokról (severe cutaneous adverse reactions – SCARs) – többek között Stevens–Johnson-szindrómáról (SJS), toxicus epidermalis necrolysisről (TEN) és potenciálisan életveszélyes vagy halálos, eosinophyliával és szisztémás tünetekkel járó gyógyszerreakcióról (drug reaction with eosinophilia and systemic symptoms – DRESS) – számoltak be.

A betegeket tájékoztatni kell a jelekről és tünetekről, és szoros megfigyelés alatt kell tartani őket a bőrreakciók észlelése érdekében.

Ha ilyen reakciókra utaló jelek és tünetek jelennek meg, a metamizol adását azonnal le kell állítani, és a későbbiekben sem szabad újrakezdeni (lásd a 4.3 pontot).

Anaphylaxiás/anaphylactoid reakciók

Azoknál a betegeknél, akiknél anaphylactoid reakciók lépnek fel a metamizollal szemben, különösen nagy a kockázata annak, hogy másik nem kábító hatású fájdalomcsillapítókra is hasonlóan reagáljanak.

Azoknál a betegeknél, akiknél anaphylaxiás vagy más immunológiailag közvetített reakció (például agranulocitózis) alakul ki a metamizollal szemben, különösen nagy a kockázata annak, hogy más pirazolonokra és pirazolidinekre is hasonlóan reagálnak.

Az Algopyrinnel szembeni potenciálisan súlyos anaphylactoid reakciók előfordulási esélye különösen magas az alábbi betegeknél:

· analgetikum-asthma szindróma, illetve csalánkiütéses/angioedemás típusú analgetikum-intolerancia fennállása esetén (lásd 4.3 pont),

· asthma bronchialéban szenvedő betegek, különösen együttesen megjelenő rhinosinusitis és orrpolipok esetén,

· krónikus urticariában szenvedő betegek esetén,

· színezőanyagokkal (például tartrazinnal) vagy tartósítószerekkel (például benzoátokkal) szembeni intolerancia esetén,

· alkohol-intolerancia esetén. Az ilyen betegek már kis mennyiségű szeszesital fogyasztására is tüsszögéssel, könnyezéssel és az arc erős kipirulásával reagálnak. Ez az alkohol-intolerancia korábban már meglévő, de nem diagnosztizált analgetikum-asthma szindrómát is jelezhet (lásd 4.3 pont).

Algopyrin alkalmazása előtt a betegeket a fent említetteknek megfelelően ki kell kérdezni. Az anaphylactoid reakciók fokozott kockázata esetén Algopyrin csak a lehetséges kockázatok és a várható terápiás előnyök gondos mérlegelését követően alkalmazható. Ha az Algopyrint ilyen esetekben alkalmazzák, a betegeket szorosan monitorozni kell, és a sürgősségi ellátásnak elérhetőnek kell lennie.

Ha az Algopyrin-kezelés során bőrreakciók vagy allergiás reakció egyéb jelei jelentkeznek, a kezelést azonnal le kell állítani (lásd 4.8 pont).
Hypotensiv reakciók 
Az Algopyrin alkalmazása hypotensiv reakciókat válthat ki (lásd a 4.8 pontot is). Ezek a reakciók feltehetőleg dózisfüggők. Nagyobb valószínűséggel fordulnak elő parenterális beadást követően, mint per os alkalmazáskor. Az ilyen reakciók veszélye az alábbiakban is megnövekszik:
· Azoknál a betegek, akiknél például korábban fennállt a hypotensio, volumencsökkenés vagy kiszáradás; instabil a keringési rendszerük vagy kezdődő keringési elégtelenségük van (például szívinfarktusban szenvedő vagy polytraumatizált betegek esetén).
· Magas láz esetén. 
Ezért ezeknél a betegeknél a javallatok gondos értékelése és szoros monitorozás szükséges. Megelőző intézkedésekre (például a keringés stabilizálására) lehet szükség a hypotensiv reakciók kockázatának csökkentése érdekében. 

Az Algopyrin csak a hemodinamikai paraméterek szigorú ellenőrzése mellett alkalmazható olyan betegeknél, akiknél a vérnyomás csökkenését feltétlenül el kell kerülni, például súlyos coronariabetegség vagy az agyat ellátó erek releváns szűkülete esetén.

Gyógyszer okozta májkárosodás

Metamizollal kezelt betegeknél a kezelés kezdetét követően néhány napon vagy néhány hónapon belül kialakuló, túlnyomórészt hepatocellularis jellegű akut hepatitis eseteit jelentették. A jelek és tünetek közé tartozott a szérummájenzimek szintjének emelkedése sárgasággal vagy anélkül, gyakran egyéb gyógyszer-túlérzékenységi reakciók (például bőrkiütés, vérképeltérések, láz és eozinofília), vagy az autoimmun hepatitisre jellemző tünetek kíséretében. A legtöbb beteg a metamizol-kezelés abbahagyása után felépült. Izolált esetekben azonban májátültetést igénylő akut májelégtelenségig történő progresszióról számoltak be.
A metamizol által okozott májkárosodás mechanizmusa nem teljesen tisztázott, de az adatok immunoallergiás mechanizmusra utalnak.

A betegek figyelmét fel kell hívni arra, hogy májkárosodásra utaló tünetek jelentkezése esetén forduljanak kezelőorvosukhoz. Ilyen esetekben a metamizol alkalmazását abba kell hagyni, és ellenőrizni kell a májfunkciót.

A metamizol nem alkalmazható újra azoknál a betegnél, akiknél metamizol-kezelés során olyan májkárosodás jelentkezett, amelynek egyéb okát nem sikerült meghatározni.

Máj- és vesekárosodás
Az Algopyrin csak az előny/kockázat gondos mérlegelése és megfelelő óvintézkedések után alkalmazható vese- vagy májkárosodásban szenvedőknél, mivel ezeknél a betegeknél az elimináció csökkent (lásd 4.2 pont).

Megjegyzés:

A vizelet időnkénti vörös elszíneződése nagyobb dózisok alkalmazása után ártalmatlan jelenség. Egy veszélytelen anyagcseretermék, a rubazonsav kiválasztásán alapul.

Segédanyagok:

Ez a gyógyszer 34 mg nátriumot tartalmaz milliliterenként, ami megfelel a WHO által ajánlott maximális napi 2 g nátriumbevitel 1,7%-ának felnőtteknél.
Ez a készítmény 3,2 mg alkoholt (etanolt) tartalmaz milliliterenként. 

A gyógyszer 1 milliliterében található alkoholmennyiség kevesebb mint 1 ml sörnek vagy bornak felel meg. A gyógyszerben található kis mennyiségű alkohol semmilyen észlelhető hatást nem okoz.
Ez a készítmény eugenolt és limonént tartalmazó illatanyagot tartalmaz.

Az eugenol és a limonén allergiás reakciót okozhat.
4.5
Gyógyszerkölcsönhatások és egyéb interakciók

Metabolizáló enzimek farmakokinetikai indukciója:

A metamizol metabolizáló enzimeket indukálhat, beleértve a CYP2B6 és CYP3A4 enzimeket is.

A metamizol bupropionnal, efavirenzzel, metadonnal, valproáttal, ciklosporinnal, takrolimusszal vagy szertralinnal egyidejűleg adva csökkentheti ezeknek a gyógyszereknek a plazmakoncentrációját, ami potenciálisan mérsékelheti a klinikai hatásosságukat. Ezért metamizollal való együttes alkalmazásukkor elővigyázatosság szükséges; adott esetben a klinikai válasz és/vagy a gyógyszerek szérumkoncentrációjának monitorozása is szükséges lehet.
Amennyiben a metamizolt metotrexáttal egyidejűleg alkalmazzák, megnövekedhet a metotrexát hematotoxicitása, különösen időseknél, ezért ezt a gyógyszerkombinációt kerülni kell.

A metamizol csökkentheti az együttesen alkalmazott acetilszalicilsav thrombocyta-aggregációt gátló hatását, ezért ez a kombináció elővigyázatossággal alkalmazható azoknál a betegeknél, akik az acetilszalicilsavat kis dózisban, kardioprotektív céllal szedik.
A metamizol és a klórpromazin egyidejű alkalmazása során súlyos hypothermia alakulhat ki.

A pirazolon-származékok csoportja ismerten kölcsönhatásba léphet orális antikoagulánsokkal, kaptoprillel, lítiummal és triamterénnel, valamint befolyásolhatja a vérnyomáscsökkentők és a vizelethajtók hatásosságát. Az nem ismert, hogy a metamizol milyen mértékben idéz elő ilyen kölcsönhatásokat.

Jelentések szerint a metamizolt alkalmazó betegeknél a metamizol befolyásolta a Trinder/Trinder-szerű teszteken alapuló laboratóriumi vizsgálatok eredményeit (például a szérumkreatinin-, triglicerid-, HDL-koleszterin- és húgysav-szintmérésekét).

Az alkohol megváltoztathatja a metamizol hatását, ezért alkalmazása idején alkohol fogyasztása kerülendő.

4.6
Termékenység, terhesség és szoptatás

Terhesség

A metamizol terhes nőknél történő alkalmazásával kapcsolatban csak korlátozott mennyiségű információ áll rendelkezésre.

Az első trimeszterben metamizol-expozíciónak kitett terhes nőkre (n = 568) vonatkozó nyilvános adatok alapján, teratogén vagy embriotoxikus hatást nem azonosítottak. Bizonyos esetekben a metamizol egyszeri dózisai elfogadhatók az első és a második trimeszterben, ha egyéb terápiás alternatíva nincs. Ugyanakkor, a metamizol alkalmazása általában nem ajánlott az első és a második trimeszterben. A harmadik trimeszterben történő alkalmazás fetotoxicitással (vesekárosodás és ductus arteriosus constrictio) társult, ezért a metamizol alkalmazása a terhesség harmadik trimeszterében ellenjavallt (lásd 4.3 pont). A harmadik trimeszterben figyelmetlenségből alkalmazott metamizol esetén a magzatvizet és a ductus arteriosust ultrahanggal és echokardiográfiával ellenőrizni kell.

Bár a metamizol csak gyenge prosztaglandinszintézis-gátló, nem zárható ki a perinatalis komplikációk fellépésének kockázata a csökkent anyai és magzati thrombocyta-aggregáció következtében.
A metamizol átjut a placentán. 

Állatkísérletekben a metamizol reproduktív toxicitást váltott ki, de nem volt teratogén (lásd 5.3 pont).

Szoptatás

A metamizol bomlástermékei jelentős mennyiségben kiválasztódnak az anyatejbe, és az anyatejjel táplált csecsemőre vonatkozó kockázat nem zárható ki. Ezért a metamizol ismételt alkalmazását különösen kerülni kell szoptatás alatt. A metamizol egyszeri alkalmazása esetén az anyatej gyűjtése és kidobása javasolt a dózis alkalmazását követő 48 órán át.

4.7
A készítmény hatásai a gépjárművezetéshez és a gépek kezeléséhez szükséges képességekre

A szokásos dózistartományban alkalmazva nem ismert az Algopyrin gépjárművezetéshez és a gépek kezeléséhez szükséges képességeket károsan befolyásoló hatása. Azonban nagyobb dózisban történő alkalmazásánál figyelembe kell venni, hogy befolyásolhatja a gépjárművezetői képességet és a baleseti veszéllyel járó munka végzését.

4.8
Nemkívánatos hatások, mellékhatások

A táblázat a lehetséges mellékhatásokat a következő gyakorisági kategóriák szerint tünteti fel:

nagyon gyakori (≥1/10); gyakori (≥1/100 – <1/10); nem gyakori (≥1/1000 – <1/100); ritka (≥1/10 000 – <1/1000); nagyon ritka (<1/10 000); nem ismert (a gyakoriság a rendelkezésre álló adatokból nem állapítható meg).
	Szervrendszer (MedDRA szerint)
	Nem gyakori


	Ritka


	Nagyon ritka


	Gyakorisága nem ismert

	Vérképzőszervi és nyirok-rendszeri betegségek és tünetek


	
	
	
	Aplasticus anaemia, agranulocytosis, pancytopenia, leukopenia, thrombocytopenia

	Immun-rendszeri betegségek és tünetek


	
	Anaphylaxiás/
anaphylactoid reakciók, bőr- és nyálkahártya reakciók (mint például viszketés, égő érzés, bőrpír, urticaria, duzzanat), dyspnoe, gastrointestinalis zavarok, generalizált urticaria, angioedema, bronchospasmus, szív arrhythmiák, vérnyomás-csökkenés, vérnyomás-emelkedés
	
	Anaphylaxiás sokk, asthma rohamok

	Szívbetegségek és a szívvel kapcsolatos tünetek
	
	
	
	Kounis-szindróma

	Érbetegségek és tünetek


	Hypotensiv reakciók, vérnyomás-csökkenés,
	
	Keringési sokk
	

	Légzőrendszeri, mellkasi és mediastinalis betegségek és tünetek
	
	
	Analgetikum-asthma szindróma
	

	Emésztő-rendszeri betegségek és tünetek
	
	
	
	Gastrointestinalis vérzés

	A bőr és a bőr alatti szövet betegségei és tünetei


	Fix, gyógyszer okozta kiütések
	Maculopapularis bőrkiütések, bőr- és nyálkahártya reakciók (mint például viszketés, égő érzés, bőrpír, urticaria, duzzanat), generalizált urticaria
	
	Stevens(Johnson-szindróma, toxicus epidermalis necrolysis és eosinophyliával és szisztémás tünetekkel járó gyógyszerreakció DRESS)

	Vese- és húgyúti betegségek és tünetek


	
	
	Akut vesekárosodás, proteinuria, oliguria vagy anuria, akut vese- elégtelenség, akut interstitialis nephritis
	

	Máj- és epebetegségek, illetve tünetek

	
	
	
	Gyógyszer okozta májkárosodás, beleértve az akut hepatitist, sárgaságot, emelkedett májenzimszinteket (lásd 4.4 pont) 


Vérképzőszervi és nyirokrendszeri betegségek és tünetek
Gyakorisága nem ismert: aplasticus anaemia, agranulocytosis, és pancytopenia halálos kimenetellel is, leucopenia, thrombocytopenia. Ezeknek a reakcióknak feltehetően immunológiai okai vannak. Előfordulhatnak akkor is, ha a metamizolt korábban szövődmények nélkül adták.

Bizonyos jelek arra utalnak, hogy az agranulocytosis kockázata megnőhet, ha az Algopyrint egy hétnél hosszabb ideig szedik.
Az agranulocytosis tünetei: láz, hidegrázás, torokfájás, nyelési nehézség, száj-, orr-, garatüregi, valamint genitalis és végbélkörnyéki gyulladások. Antibiotikum kezelésben részesülő betegek esetén minimálisak lehetnek az agranulocytosisra jellemző tipikus tünetek. A nyirokcsomók vagy a lép duzzanata enyhe lehet vagy teljesen hiányzik. A vörösvértestek ülepedési sebessége nagymértékben felgyorsul, a granulocyták száma jelentősen csökken vagy teljesen hiányoznak. Általában, de nem mindig, a hemoglobin, a vörösvértestek és a thrombocyták laboratóriumi értékei normálisak.
A thrombocytopenia tipikus jelei többek között a fokozott vérzéshajlam és/vagy pontszerű bőr- és nyálkahártya-vérzések jelentkezése.

Immunrendszeri betegségek és tünetek

Ritka: Anaphyilaxiás/anaphylactoid reakciók. Ezek a reakciók közvetlenül a bevétel után, de néhány órával később is megjelenhetnek. Azonban elsősorban az alkalmazást követő első órában alakulnak ki. Enyhébb reakciók jellemzően a bőrön és a nyálkahártyákon (például viszketés, égő érzés, bőrpír, csalánkiütés, duzzanat), nehézlégzés és ( ritkábban ( gyomor-bél rendszeri rendellenességek formájában jelentkeznek. Ezek az enyhébb reakciók generalizált csalánkiütéssel, súlyos (a gégét is érintő) angiooedemával, súlyos bronchospasmussal, szívritmuszavarokkal, hypotensióval (néha ezt megelőző vérnyomás-emelkedéssel is) járó súlyosabb formákká alakulhatnak át.
Gyakorisága nem ismert: Anaphylaxiás sokk, amely súlyos, életveszélyes vagy akár halálos kimenetelű is lehet. 
Analgetikus asthma szindrómában szenvedő betegeknél az allergiás reakciók tipikusan asthmás rohamok formájában jelentkeznek.

Érbetegségek és tünetek
Nem gyakori: Az alkalmazás után fellépő hypotensiv reakciók, amelyeknek farmakológiai okai lehetnek, és nem kísérik az anaphylactoid vagy anaphylaxiás reakció egyéb jelei. Egy ilyen reakció ritkán vérnyomáseséshez vezethet, amely akár súlyos is lehet.

Magas láz esetén a dózissal összefüggő kritikus vérnyomásesés is előfordulhat, túlérzékenységi reakció további jelei nélkül.
A bőr és a bőr alatti szövet betegségei és tünetei

Metamizol-kezeléssel összefüggésben súlyos bőrreakciókról, többek között Stevens–Johnson-szindrómáról (SJS), toxicus epidermalis necrolysisről (TEN) és az eosinophyliával és szisztémás tünetekkel járó gyógyszerreakcióról (DRESS) számoltak be (lásd a 4.4 pontot). 

Ritka: Maculo-papulózus bőrkiütések. Ezek a reakciók közvetlenül a beadása vagy a gyógyszer bevétele után jelentkezhetnek, de órákkal később is kialakulhatnak. Az enyhébb reakciók jellemzően bőr- és nyálkahártya-reakciók formájában nyilvánulnak meg (például viszketés, égő érzés, bőrpír, csalánkiütés, duzzanat). Ezek az enyhébb reakciók generalizált urticarával járó súlyosabb formákká alakulhatnak át.
Gyakorisága nem ismert: Eosinophyliával és szisztémás tünetekkel járó gyógyszerreakció (DRESS).
Vese- és húgyúti betegségek és tünetek
Nagyon ritkán: a vesefunkció akut romlása léphet fel, néhány esetben proteinuriával, oliguriával vagy anuriával, és/vagy akut veseelégtelenséggel.
Feltételezett mellékhatások bejelentése

A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni. 

Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.
4.9
Túladagolás

Tünetek 

Akut túladagolás esetén hányingert, hányást, hasi fájdalmat, vesekárosodást/ akut veseelégtelenséget (például interstitialis nephritis miatt), ritkábban központi idegrendszeri tüneteket (szédülés, aluszékonyság, kóma, görcsrohamok) és a vérnyomás esését, sőt sokk fellépését, valamint cardialis arrhythmiát, tachycardiát jelentettek. 

Nagyon nagy dózisok alkalmazásakor egy ártalmatlan metabolit, a rubazonsav kiválasztása a vizelet vörös elszíneződését okozhatja. 

Kezelés
A metamizolnak specifikus antidotuma nem ismert. Amennyiben a gyógyszer bevétele után csak rövid idő telt el, megkísérelhető a hatóanyag szisztémás felszívódásának csökkentése az elsődleges detoxikáció eszközével (például gyomormosás, hánytatás) vagy a felszívódás csökkentésével (aktív szén adásával). 

A fő metabolit (4-N-metilamino-antipirin) eliminálható hemodialízissel, hemofiltrációval, hemoperfúzióval vagy plazmafiltrációval. A mérgezések kezelése és a súlyos szövődmények megelőzése általános és specifikus intenzív orvosi megfigyelést és kezelést igényelhet.

5.
FARMAKOLÓGIAI TULAJDONSÁGOK

5.1
Farmakodinámiás tulajdonságok

Farmakoterápiás csoport: Egyéb fájdalom- és lázcsillapítók, pirazolonok, metamizol nátrium
ATC kód: N02BB02

Hatásmechanizmus

A metamizol egy pirazolon-származék, amely analgetikus, antipiretikus, és spazmolítikus hatásokkal rendelkezik. Részletes hatásmechanizmusa nem tisztázott. 
Egyes vizsgálatok eredményei azt mutatták, hogy a metamizol és a fő metabolit (4-N-metil-amino-antipirin) feltehetően központi és perifériás hatásmechanizmussal is rendelkezik. 

5.2
Farmakokinetikai tulajdonságok

Felszívódás, biohasznosulás

A metamizol aktív metabolitjának, a 4-metil-amino-antipirinnek (MAA) a biohasznosulása közel 90%-os, és valamivel magasabb orális, mint parenterális alkalmazás után. 

A belsőleges oldat abszolút biohasznosulása az MAA plazmakoncentráció AUC-jával mérve 81%-os.

A klinikai hatásosságért elsősorban az MAA felelős, de bizonyos fokig a 4-amino-antipirin (AA) metabolit is szerepet játszik benne. Az AA AUC-értékei az MAA AUC-értékeinek mintegy 25%-át teszik ki. A 4-acetil-amino-antipirin (AAA) és a 4-formil-amino-antipirin (FAA) metabolitok farmakológiailag valószínűleg inaktívak. 

Biotranszformáció

A plazmafehérjékhez való kötődés az MAA esetében 58%, az AA esetében 48%, az FAA-nál 18%, az AAA-ra vonatkozóan pedig 14%.

Elimináció

Intravénás beadást követően a metamizol plazma felezési ideje kb. 14 perc. Intravénás beadást követően a radioaktívan megjelölt dózis körülbelül 96%-a a vizeletben és körülbelül 4%-a a székletben található. Egyszeri, per os dózis beadása után a vizelettel ürülő metabolitok 85%-át azonosították. Ebből 3 ± 1% volt MAA, 6 ± 3% AA, 26 ± 8% AAA és 23 ± 4% FAA. Egyszeri 1 g metamizol per os alkalmazása után a renalis clearance 5 ± 2 ml/perc volt az MAA esetében, 38 ± 13 ml/perc az AA esetében, 61 ± 8 ml/perc az AAA esetében és 49 ± 5 ml/perc az FAA esetében. A megfelelő plazma felezési idő 2,7 ± 0,5 óra volt az MAA, 3,7 ± 1,3 óra az AA, 9,5 ± 1,5 óra az AAA és 11,2 ± 1,5 óra az FAA esetében.

Nonlinearitás

Megjegyzendő, hogy minden metabolitnak nonlineáris a farmakokinetikája. Ennek a jelenségnek a klinikai jelentősége nem ismert. A rövid távú kezelés során a metabolitok felhalmozódása csekély jelentőséggel bír.

Farmakokinetikai/farmakodinámiás összefüggések

Idősek kezelése során az AUC 2-3-szorosra növekszik. Egyszeri dózis szájon át történő alkalmazása után az MAA és az FAA felezési ideje májcirrhosisban szenvedő betegek esetében körülbelül 3-szorosra nő, míg az AA és az AAA felezési ideje nem növekszik ugyanilyen mértékben. Ezeknél a betegeknél kerülni kell a nagy dózisok alkalmazását.

A vesekárosodásban szenvedő betegekre vonatkozóan rendelkezésre álló adatok szerint egyes metabolitok (AAA és FAA) eliminációjának csökken a sebessége. Ezért ezeknél a betegeknél kerülni kell a nagy dózisok alkalmazását.

5.3
A preklinikai biztonságossági vizsgálatok eredményei

Különböző állatfajokon végeztek szubkrónikus és krónikus toxicitási vizsgálatokat. Patkányoknak per os 100‑900 mg/ttkg metamizolt adtak 6 hónapon keresztül. A legnagyobb dózisnál (900 mg/ttkg) 13 hét múlva a reticulocytaszám és az Ehrlich-testek számának emelkedését figyelték meg.

Kutyáknak 30‑600 mg/ttkg dózisokban adtak metamizolt 6 hónapon át. 300 mg/ttkg-os és nagyobb dózisok esetében dózisfüggő haemolytikus anaemiát és funkcionális vese- és májelváltozásokat figyeltek meg.

Az in vitro és in vivo vizsgálatok egymásnak ellentmondó eredményeket mutattak a metamizolra ugyanazon tesztrendszerekben. 
Patkányokon végzett hosszú távú vizsgálatok során nem észlelték karcinogén potenciál jelét. Egereken végzett három hosszú távú vizsgálat közül kettőben emelkedett a májsejt-adenomák előfordulása nagy dózisok alkalmazása mellett. 
A patkányokon és nyulakon végzett embriotoxicitási vizsgálatok nem mutattak ki teratogén hatást. Azonban nyulakon napi 100 mg/ttkg, nem maternotoxikus dózis letális hatású volt az embriókra nézve. Patkányokban letális embriotoxikus hatások először a maternotoxikus tartományba eső dózisoknál jelentkeztek. A 100 mg/ttkg-ot meghaladó napi dózisok patkányokban a vemhességi idő meghosszabbodásához és a szülési folyamat károsodásához vezettek, és mind az anyaállatok, mind az utódok mortalitása megnövekedett.

A fertilitási vizsgálatok a vemhességi ráta enyhe csökkenését mutatták a szülői generációban napi 250 mg/ttkg dózis mellett. Az F1 generáció termékenysége nem változott.

6.
GYÓGYSZERÉSZETI JELLEMZŐK

6.1
Segédanyagok felsorolása

Szacharin-nátrium-dihidrát, nátrium-dihidrogén-foszfát-dihidrát, dinátrium-hidrogén-foszfát-dodekahidrát, fele-fele keserű esszencia (etanolt, eugenolt és limonént tartalmaz), tisztított víz.
6.2
Inkompatibilitások

Nem értelmezhető.
6.3
Felhasználhatósági időtartam

2 év.

Felbontás után 6 hónapig tartható el.
6.4
Különleges tárolási előírások

Legfeljebb 25 °C-on tárolandó.

A fénytől való védelem érdekében az eredeti csomagolásban tárolandó. 
Nem fagyasztható!
6.5
Csomagolás típusa és kiszerelése

20 ml vagy 50 ml oldat sárga színű, LDPE cseppentőfeltéttel ellátott barna színű, III-as típusú üvegben, amely átlátszó polietilén vagy polipropilén belső és fehér polipropilén külső részből álló gyermekbiztos, garanciazáras csavaros kupakkal van lezárva.
6.6
A megsemmisítésre vonatkozó különleges óvintézkedések és egyéb, a készítmény kezelésével kapcsolatos információk
Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani.

Megjegyzés: keresztjelzés nélkül

Osztályozás: I. csoport

Orvosi rendelvény nélkül is kiadható gyógyszer (VN).

